ועדת הכספים, כנסת 20, פרוטוקול מספר 700, 2017-05-10 16:00

משה גפני: שלום לכולם, אני מתכבד לפתוח את ישיבת ועדת הכספים.

משה גפני: אנחנו עוסקים בנושא של הרביזיות.

משה גפני: אני רק מבקש להגיד לכם, חברי הוועדה.

משה גפני: קודם כל, אנחנו צריכים לקבל את הרביזיה כי אנחנו צריכים לנסח פה, לפי סיכומים שהיו גם את הנושא הזה של מתי ומי ידווח לוועדה, האם ממשיכים את החוק הזה ב-2019 והלאה או לא – אנחנו צריכים לנסח את זה כמו שדיברנו.

משה גפני: לכן את הרביזיה נצטרך לקבל.

משה גפני: אני מבקש מנציגי המשרדים לא לפתוח את הדיונים בדברים אחרים, מה שסוכם - - -

דוד ביטן: סוכם על 2019?

משה גפני: תכף היא תגיד את הנוסח שסוכם.

משה גפני: אבל הייתי אצל היועץ המשפטי של הכנסת.

משה גפני: לא אהבתי את ההתנהלות של מה שהיה פה, אבל ביקשתי ממנו לדעת לגבי המילה הזאת, "הנומרטור".

<קריאות: - - -

משה גפני: אמר לי איל ינון שהוא מתכוון להוציא מכתב לחברי הכנסת.

משה גפני: אני רוצה שהחברים יידעו כי אנחנו נעשה פה דבר הפוך כי אני לא אלך נגד מה שסוכם, אבל האמת היא שהוא הוציא מכתב, הוא אמר לי חד משמעית: הנומרטור לא מחייב תא חברי הכנסת.

משה גפני: הוא מחייב רק את הממשלה.

משה גפני: הוא לא מחייב את חברי הקואליציה.

משה גפני: לא כתוב בנומרטור שחברי הקואליציה לא יכולים, או חברים בוועדה כזו או אחרת.

משה גפני: מי שלא יכול זו הממשלה.

יצחק וקנין: אני מסכים אתו לחלוטין.

רועי פולקמן: אתה צודק, אבל זה כמו להגיד על ועדת שרים שהיא לא מחייבת, שזה גם נכון.

רועי פולקמן: אבל יש לזה אמירה, הכנסת אומרת: הממשלה לא תומכת - - -ברור, זה ברור.

יצחק וקנין: עזוב, כשמשרד האוצר רוצה לשנות הוא משנה איך שבא לו.

<קריאות: - - -

משה גפני: מה היה אצלי בחדר?

משה גפני: פתאום באתם ואמרתם שאני עובר על החוק.

משה גפני: זה מה שנאמר, שאנחנו עוברים על החוק.

משה גפני: היות ואתם לא נותנים הסכמה, אז אנחנו נצביע על מה שסיכמנו, אבל אם הייתם נותנים הסכמה אנחנו יכולים להצביע על החוק, לסכם עם האופוזיציה שהם יתמכו בחוק שזה לא הוראת שעה, ואז אנחנו לא צריכים בכלל את הממשלה ואת השרים, כמו שדוד ביטן עשה כמה פעמים.

משה גפני: אני יכול להעביר את זה, שתדעו.

משה גפני: אני מכיר את חברי האופוזיציה, מכיר את החוק היום היטב, אני יודע מה ההוראות בעניין הזה, אנחנו יכולים לבטל את הוראת השעה ולהעביר את החוק, נקודה.

משה גפני: אלא אם כן הממשלה תמשוך את זה.

משה גפני: עכשיו, הממשלה לא תמשוך את זה, כי הבעלים של החוק הזה זה שר האוצר ושר האוצר מסכים שזה יהיה קבוע, וגם אתה, המנכ"ל שלו, אמרת שאתה מסכים.

<שי באב"ד: כן, אבל אני מחויב לחוק, גם שר האוצר.

<שי באב"ד: שר האוצר לא מודע לזה - - -

מיקי לוי: תעשו סדר עדיפויות אחר.

<קריאות: - - -

משה גפני: ולא נצא מהחוק הזה שיגידו שאתם או אני נתנו או אנחנו יחד הכשר לנומרטור.

משה גפני: לא נתנו.

משה גפני: שנדע.

משה גפני: ברגע שיבואו ויגידו שיהיה פה חוק שידבר על 3 שנים, גם על 2019, ויגידו שזו עבירה על החוק – זו איננה עבירה על החוק.

משה גפני: צריך רק פשוט לגייס רוב.

משה גפני: זו תמונת המצב.

משה גפני: במקרה הזה אני לא הולך לעשות את זה.

משה גפני: אני רציתי לעשות את זה, ניסיתי.

משה גפני: זה לא הולך עכשיו.

משה גפני: אני רק רוצה שתדעו שהנומרטור לא חל לגבינו בעניין הזה, זה לא עבירה על החוק ולא על שום דבר, וזה נעשה פעמים רבות.

משה גפני: הקואליציה היתה מקבלת החלטות, הקואליציה בראשותו של דוד ביטן, כשהשרים לא באו להצביע, והאופוזיציה הצביעה בעד.

דוד ביטן: המקסימום – הממשלה יכולה למשוך את החוק.

<שי באב"ד: היא מחויבת.

<קריאות: - - -

מיקי רוזנטל: היא תודיע שב-2019 היא תעשה קיצוץ flat.

דוד ביטן: היא לא יכולה.

<קריאות: - - -

דוד ביטן: זה חוק, נו באמת.

דוד ביטן: יש הבדל בין תקציב לחוק.

דוד ביטן: אין flat בחוק.

משה גפני: הממשלה אומרת במקרה הנוכחי – אנחנו לא יודעים את ההשלכות של זה, זה הגיע מאוחר מדי הדיונים האלה.

משה גפני: אז אל"ף, אני מבקש להצביע על הרביזיה, על סעיף 1 כולו.

משה גפני: בסעיף 2 אין לנו בעיה, גם לא הוגשה רביזיה.

משה גפני: אני עושה רביזיה על הכל – מי בעד הרביזיה?

משה גפני: ירים את ידו.

משה גפני: בעד – רוב

משה גפני: נמנעים – אין הרביזיה התקבלה.

משה גפני: הרביזיה התקבלה.

משה גפני: מצביעים על החוק.

מיקי לוי: חברים, סעיף סעיף.

מיקי לוי: גם על השם.

משה גפני: מי בעד שם החוק?

משה גפני: ירים את ידו.

משה גפני: בעד – 7

משה גפני: נמנעים – אין שם החוק התקבל.

משה גפני: שם החוק התקבל כהצעת הוועדה.

משה גפני: אני מבקש שתקראי את התיקונים.

<שלומית ארליך: אני מקריאה את התיקונים לסעיף 1.

<שלומית ארליך: תתווסף פסקה (ג): (ג) אחרי פסקה (1א) יקראו: "(1א1) על אף האמור בפסקאות (1) ו-(1א), היתה שנת לידתו של ילד באחת מהשנים 2017 או 2018, תהיה זכאית אמו לבחור אם נקודת זיכוי אחת מתוך נקודות הזיכוי שלהן היא זכאית כאמור באותן פסקאות, לפי העניין, בשנת הלידה, תובא בחשבון בשנת המס שבה נולד הילד או בשנת המס שלאחריה;"; הפסקה הזו מתייחסת אך ורק לשנת הלידה.

<שלומית ארליך: כל יתר נקודות הזיכוי שהיא זכאית להם ממשיכות לחול כפי שהן.

<שלומית ארליך: רק לגבי נקודה אחת מתוך 1 וחצי היא בעצם זכאית לבחור אם היא תובא בחשבון בשנת המס שנולד הילד או בשנת המס שאחריה.

<שי באב"ד: הווה אומר שאו שהיא תקבל 1 וחצי – 2 וחצי, או חצי ו-3 וחצי.

דוד ביטן: ומתי היא תחזיר את הכסף?

משה גפני: היא לא צריכה להחזיר.

דוד ביטן: אצלכם זה הכל הלוואה.

דוד ביטן: עם ריבית, בלי ריבית.

<קריאות: - - -

משה גפני: הלאה.

<שלומית ארליך: אז בעצם התיקון השני זה תיקון שמתייחס גם לכל התיקונים הבאים: זה בסעיף 1(2)(א).

<שלומית ארליך: (2) אחרי פסקת משנה (א) יקראו: "(א1) על אף האמור בפסקת משנה (א), היתה שנת לידתו של ילד באחת מהשנים 2017 או 2018, תהיה זכאית אמו לבחור אם נקודת זיכוי אחת מתוך נקודות הזיכוי שלהן היא זכאית כאמור באותה פסקה, בשנת הלידה, תובא בחשבון בשנת המס שבה נולד הילד או בשנת המס שלאחריה;";

משה גפני: מי בעד אישור סעיף 1 כפי שהוקרא?

משה גפני: מי נגד?

משה גפני: מי נמנע?

משה גפני: בעד סעיף 1 – רוב

משה גפני: נמנעים – אין סעיף 1 אושר.

משה גפני: הסעיף אושר פה אחד.

<שלומית ארליך: סעיף 2 נשאר כמו שהוא.

משה גפני: מי בעד סעיף 2?

משה גפני: ירים את ידו.

משה גפני: בעד סעיף 2 – רוב

משה גפני: נמנעים – אין

משה גפני: סעיף 2 אושר כהצעת הוועדה, פה אחד.

<שלומית ארליך: בהתאם להחלטת הוועדה אנחנו מכניסים עוד סעיף שמדבר על דיווח - - -

<קריאות: - - -

<שלומית ארליך: אז בעצם סעיף 3 מדבר על דיווח לכנסת.

<שלומית ארליך: דיווח לכנסת 3.

<שלומית ארליך: שר האוצר ידווח לוועדת הכספים של הכנסת - - -

<שי באב"ד: במקום "שר האוצר" – "הממשלה".

מיקי רוזנטל: אין הבדל.

מיקי לוי: לא, "ממשלה" – אין למי לפנות.

מיקי לוי: "שר האוצר" – יש למי לפנות.

<קריאות: - - -

<קריאה: או מי מטעמו.

<שלומית ארליך: דיווח לכנסת 3.

<שלומית ארליך: שר האוצר ידווח לוועדת הכספים של הכנסת עד המועד להנחת הצעת חוק התקציב לשנת 2019 על שולחן הכנסת לפי סעיף 3(ב)(1) לחוק-יסוד: משק מדינה..." שזה אומר שזה יהיה 60 ימים לפני תחילת השנה, או מועד אחר כפי שקבעה ועדת הכספים – "...

<שלומית ארליך: או עד ליום כ"ג בחשוון התשע"ט (1 בנובמבר 2018), לפי המוקדם, על יישום הוראות חוק זה, וכן אם התקבלה החלטת הממשלה בדבר הארכת ההסדר הקבוע בחוק זה.

<אפרת פרוקצ'ה: הערה קטנה - רק ראוי שהדיווח לגבי הצעת ההחלטה אם התקבלה החלטה או לא – תהיה למליאה ולא לוועדת הכספים.

<קריאות: - - -

משה גפני: אני מבקש להודיע שהדיווח יהיה לוועד הכספים.

משה גפני: מצדי אפשר לדווח למי שרוצים.

משה גפני: ועדת הכספים הולכת, ב"ה בסוף 2018 יבוא לכאן שר האוצר ואנחנו הולכים להמשיך את זה אחר כך ל-2019 ואילך.

משה גפני: כל הבעיות שהיו פה בגלל הסיפור הזה של המילה הזאת שאני לא רוצה להגיד אותה – לא יהיו כבר, אז.

משה גפני: עמדתו של שר האוצר ברורה, היא חד משמעית.

משה גפני: המליאה זה סופרמרקט, זה בסדר.

משה גפני: כאן כולם יודעים ומצביעים בעד החוק הזה פה אחד, אז אל תבריחו אותנו לשום מקום אחר.

משה גפני: את השפה של משרד האוצר למדנו כבר מזמן.

משה גפני: הכל יהיה כאן, גם אם אני לא אהיה היושב-ראש.

<שי באב"ד: בסדר, אנחנו מסכימים.

<קריאות: - - -

משה גפני: מי בעד סעיף 3 כפי שהקריאה אותו היועצת המשפטית?

משה גפני: בעד הסעיף – רוב

משה גפני: נמנעים – אין

משה גפני: הסעיף אושר.

משה גפני: מי בעד אישור הצעת החוק לקריאה שנייה ושלישית?

משה גפני: בעד החוק – רוב

משה גפני: נמנעים – אין החוק התקבל.

משה גפני: הצעת החוק אושרה כהצעת הוועדה פה אחד.

משה גפני: אני מודה לחברי הקואליציה, אני מודה לחברי האופוזיציה, הישיבה נעולה.